U petom tjednu je nastavljen zadatak od prošlog tjedna - rad na REST API aplikaciji. Za aplikaciju je dodana funkcionalnost čitanja podataka u JSON formatu i autentikacija korisnika putem nasumično generiranog api tokena. Postavljena autentikacija onemogućuje neprijavljenim korisnicima dodavanje, brisanje i izmjena podataka. Na kraju je kreirana funkcija za pohranu slike u originalnom formatu koju API aplikacija prima kroz JSON. Slika koja pristiže kroz JSON se nalazi u obliku base64 koda i nečitljiva je, te ju je potrebno dekodirati i pohraniti na računalo u pravilnom obliku kako bi se mogla otvoriti. PHP ima ugrađenu funkciju base64\_decode() pomoću koje se obavlja dekodiranje, a spremanje na računalo izvedeno je pomoću funkcija za manipuliranje datotekama (fopen, fwrite).